ভুবন শান্তি ১০০ ফুট সিংহ শয্যা গৌতম বুদ্ধ মূর্তি
ভুবন শান্তি ১০০ ফুট সিংহ শয্যা গৌতম বুদ্ধ মূর্তি বাংলাদেশের কক্সবাজারের রামুতে আবস্থিত এশিয়ার সর্বৃহৎ বুদ্ধ মূর্তি। ২০০৬ সালে ব্যক্তিগত উদ্যোগে সোনালি রঙের ১০০ ফুট (৩০ মি) দৈর্ঘ্যর এবং ৬০ ফুট (১৮ মি) উচ্চতার মূর্তিটির নির্মাণকাজ শুরু করেন শ্রীমৎ করুণাশ্রীভিক্ষু। ২০০৯ সালে এর নির্মাণকাজ শেষ হয়। পূর্বে ২০০২ সালে প্রায় দুই একর জায়গায় বিমুক্তি বিদর্শন ভাবনা কেন্দ্র বৌদ্ধবিহারটি প্রতিষ্ঠা করা হয়। মিয়ানমারের কারিগর থোয়াইংছি রাখাইন বৌদ্ধমূর্তিটি তৈরি করেন। মূর্তিটি মির্মাণে প্রায় কোটি টাকা ব্যয় হয়। প্রতিবছর শ্রীলঙ্কা, বার্মা, চীন, জাপান, থাইল্যান্ড, নেপাল, ভুটান, ভিয়েতনাম, কম্বোডিয়াসহ বৌদ্ধ ধর্মাবলম্বী দেশ থেকে মোকজন এটি দর্শনে এখানে আসেন।